Аб прафесіяналізме ўдзельнікаў засведчыў і другі этап конкурснай праграмы. Маладыя спецыялісты паказвалі свае веды па тэорыі аказання неадкладнай медыцынскай дапамогі, санітарна-эпідэміялагічнага рэжыму, а пасля дэманстравалі іх на практыцы – упэўнена рабілі ўнутрывенныя і ўнутрымышачныя ін’екцыі, накладвалі на розныя часткі цела пацыентаў (іх ролю выконвалі калегі) павязкі. Пры гэтым улічвалася не толькі якасць праведзенай працэдуры, але і хуткасць.